text: ড. মুজিবুর রহমান হাওলাদার একজন বাংলাদেশি সরকারি কর্মকর্তা যিনি বর্তমানে জাতীয় নদী রক্ষা কমিশনের চেয়ারম্যান হিসেবে দায়িত্ব পালন করছেন। ইতিপূর্বে তিনি ভূমি মন্ত্রণালয়ের সচিব হিসেবে দায়িত্ব পালন করেছেন। তিনি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেছিলেন।
  
  প্রারম্ভিক জীবন 
  মুজিবুর রহমান হাওলাদার ঢাকা বিশ্ববিদ্যালয় থেকে সামাজিক বিজ্ঞান বিভাগে স্নাতক এবং স্নাতকোত্তর ডিগ্রি অর্জন করেছেন। তিনি জগন্নাথ বিশ্ববিদ্যালয়ের সামাজিক বিজ্ঞান অনুষদ থেকে ডক্টর অফ ফিলোসফি ডিগ্রি অর্জন করেন।
  
  কর্মজীবন 
  হাওলাদার ১৯৮২ সালে নিয়মিত ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি সহকারী কমিশনার ও ম্যাজিস্ট্রেট হিসাবে যোগদান করে বেশ কয়েকটি মন্ত্রণালয়ের অতিরিক্ত সচিব ও যুগ্ম-সচিব হিসেবে দায়িত্ব পালন করেন। ২৮ মে ২০১৭ সালের তিনি ভূমি মন্ত্রণালয়ের সচিব হিসেবে দায়িত্ব পালনের পাশাপাশি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেছিলেন।
  
  তিনি বাংলাদেশ সিভিল সার্ভিস প্রশাসন একাডেমিতে এবং বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশনের (বিয়াম) উপপরিচালক ও পরিচালক হিসাবেও দায়িত্ব পালন করেছেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলাদেশের সচিব
title: মুজিবুর রহমান হাওলাদার (সচিব)